Danmark er indstillet på at tage en større andel af de flygtninge, der strømmer ind over Europas grænser.

Sådan lyder budskabet fra udlændinge- og integrationsminister Inger Støjberg og statsminister Lars Løkke Rasmussen, der i dag tager til Bruxelles for at mødes med EU-kommissionens formand, Jean-Claude Juncker om EU-præsident Donald Tusk.

»Regeringen har i lyset af den helt ekstraordinære situation, som vi står midt i, i dag over for Folketingets partier tilkendegivet, at regeringen vil tilbyde frivilligt at tage imod et begrænset antal asylansøgere. Det er et antal på 1.000 personer«, siger Inger Støjberg på et pressemøde i Statsministeriet.